Es-Saffat
<s>U ime Allaha, Milostivog, Samilosnog!</s><s>1. Tako Mi o­nih u redove poredanih*</s>

<s>2. i o­nih koji odvraćaju*</s>

<s>3. i o­nih koji opomenu čitaju -</s>

<s>4. vaš Bog je, uistinu, Jedan,</s>

<s>5. Gospodar nebesa i Zemlje i o­noga što je između njih i Gospodar istoka!</s>

<s>6. Mi smo nebo najbliže vama sjajnim zvijezdama okitili</s>

<s>7. i čuvamo ga od svakog šejtana prkosnoga</s>

<s>8. da ne prisluškuje meleke uzvišene; njih sa svih strana gađaju</s>

<s>9. da ih otjeraju: njih čeka patnja neprekidna,</s>

<s>10. a o­noga koji što ugrabi - stigne svjetlica blistava.</s>

<s>11.</s><s>Upitaj ih da li je teže njih stvoriti ili sve ostalo što smo stvorili? - Njih stvaramo od ljepljive ilovače.</s>

<s>12.</s><s>Ti se diviš a o­ni se rugaju,</s>

<s>13. a kada im se savjeti upućuju o­ni ih ne prihvaćaju,</s>

<s>14. i kad dokaz vide, o­ni jedni druge na ismijavanje podstiču,</s>

<s>15. i govore: "Ovo nije ništa drugo do prava čarolija!</s>

<s>16.</s><s>Zar kada poumiremo i kada kosti i zemlja postanemo, zar ćemo mi, zaista, biti oživljeni</s>

<s>17. i naši preci davni?"</s>

<s>18.</s><s>Reci: "Da, a bićete i poniženi!"</s>

<s>19.</s><s>To će biti samo glas jedan, i svi će odjednom progledati</s>

<s>20. i reći: "Teško nama, ovo je - Sudnji dan!"</s>

<s>21.</s><s>Da, ovo je Dan strašnoga suda u koji vi niste vjerovali!</s>

<s>22.</s><s>Sakupite nevjernike i o­ne koji su se s njima družili i o­ne kojima su se klanjali</s>

<s>23. mimo Allaha, i pokažite im put koji u Džehennem vodi</s>

<s>24. i zaustavite ih, o­ni će biti pitani:</s>

<s>25.</s><s>"Šta vam je, zašto jedni drugima ne pomognete?"</s>

<s>26.</s><s>Ali, toga Dana o­ni će se sasvim prepustiti</s>

<s>27. i jedni drugima prebacivati:</s>

<s>28.</s><s>"Vi ste nas varali"</s>

<s>29.</s><s>"Nismo" - odgovoriće -  "nego vi niste htjeli vjerovati,</s>

<s>30. a nikakve vlasti nad vama nismo imali, obijestan narod ste bili</s>

<s>31. i riječ Gospodara našeg da ćemo, doista, kaznu iskusiti na nama se ispunila,</s>

<s>32. a u zabludu smo vas pozivali jer smo i sami u zabludi bili."</s>

<s>33.</s><s>I o­ni će toga dana zajedno na muci biti,</s>

<s>34. jer Mi ćemo tako sa mnogobošcima postupiti,</s>

<s>35.</s><s>Kad im se govorilo: "Samo je Allah Bog!" - o­ni su se oholili</s>

<s>36. i govorili: "Zar da napustimo božanstva naša zbog jednog ludog pjesnika</s>

<s>37.</s><s>A nije tako, o­n Istinu donosi i tvrdi da su svi poslanici istinu donosili,</s>

<s>38. a vi ćete sigurno bolnu patnju iskusiti -</s>

<s>39. kako ste radili, o­nako ćete kažnjeni biti!</s>

<s>40.</s><s>A Allahovi iskreni robovi</s>

<s>41. posebnu će opskrbu imati,</s>

<s>42. razno voće, i biće poštovani</s>

<s>43. u džennetskim baščama naslada,</s>

<s>44. na divanima, jedni prema drugima,</s>

<s>45. biće posluženi pićem - iz izvora koji će stalno teći -</s>

<s>46. bistrim i prijatnim o­nima koji budu pili,</s>

<s>47. od njega neće glava boljeti i od njega se neće pamet gubiti.</s>

<s>48.</s><s>Pored njih će biti o­ne koje će preda se gledati, očiju prekrasnih,</s>

<s>49. kao da su o­ne jaja pokrivena.*</s>

<s>50.</s><s>I o­ni će jedan s drugim razgovarati,</s>

<s>51. i jedan od njih će reći: "Imao sam druga jednoga</s>

<s>52. koji je govorio: ’Zar i ti vjeruješ</s>

<s>53. da ćemo, kada poumiremo i zemlja i kosti postanemo, doista, račun polagati?’"</s>

<s>54.</s><s>"Hoćete li  pogledati?"</s>

<s>55.</s><s>I o­ni će pogledati, i toga usred Džehennema ugledati.</s>

<s>56.</s><s>"Allaha mi", - reći će - "zamalo me nisi upropastio;</s>

<s>57. da nije bilo milosti Gospodara moga, i ja bih se sada mučio."</s>

<s>58.</s><s>"A mi, je l’ de, više nećemo umirati? -</s>

<s>59. jednom smo umrli - više nećemo biti mučeni,</s>

<s>60. to će, zaista, uspjeh veliki biti!"</s>

<s>61.</s><s>Za ovako nešto neka se trude trudbenici!</s>

<s>62.</s><s>A da li je bolja ta gozba ili drvo Zekkum</s>

<s>63. koje smo nevjernicima kao kaznu odredili?</s>

<s>64.</s><s>To je drvo koje će usred Džehennema rasti;</s>

<s>65. plod će mu poput glava šejtanskih biti.</s>

<s>66. o­ni će se njime hraniti i trbuhe svoje njime puniti,</s>

<s>67. zatim će to s ključalom vodom izmiješati,</s>

<s>68. a potom će se, sigurno, opet u Džehennem vratiti.</s>

<s>69. o­ni su očeve svoje u zabludi zatekli</s>

<s>70. pa i o­ni stopama njihovim nastavili,</s>

<s>71. a i prije njih su većinom drevni narodi u zabludi bili,</s>

<s>72. iako smo im Mi slali o­ne koji su ih opominjali;</s>

<s>73. zato pogledaj kakav je bio kraj o­nih koji su bili opomenuti,</s>

<s>74. samo nije bilo tako s Allahovim robovima iskrenim.</s>

<s>75.</s><s>A kada nas je Nuh zovnuo, Mi smo se lijepo odazvali:</s>

<s>76. njega i porodicu njegovu nevolje teške smo spasili</s>

<s>77. i samo potomke njegove u životu ostavili,</s>

<s>78. i u naraštajima kasnijim mu spomen sačuvali:</s>

<s>79.</s><s>"Mir Nuhu od svjetova svih!"</s>

<s>80.</s><s>Eto tako Mi nagrađujemo o­ne koji dobra djela čine,</s>

<s>81. o­n je bio rob Naš, vjernik,</s>

<s>82. a ostale smo poslije potopili</s>

<s>83.</s><s>Iste vjere kao i o­n bio je i Ibrahim,</s>

<s>84. kad je Gospodaru svome iskrena srca došao,</s>

<s>85. kad je ocu svome i narodu svome rekao: "Čemu se to vi klanjate?</s>

<s>86.</s><s>Zar lažna božanstva umjesto Allaha hoćete?</s>

<s>87.</s><s>I šta o Gospodaru svjetova mislite?"</s>

<s>88.</s><s>I o­n baci pogled na zvijezde,</s>

<s>89. pa reče: "Ja ću se, evo, razboljeti!" -</s>

<s>90. i o­ni ga napustiše, uzmaknuvši,</s>

<s>91. a o­n se kumirima njihovim prikrade, pa reče: "Zašto ne jedete?</s>

<s>92.</s><s>Šta vam je što ne govorite?" -</s>

<s>93. i krišom im priđe desnom rukom ih udarajući,</s>

<s>94. pa mu narod trkom dođe.</s>

<s>95.</s><s>"Kako se možete klanjati o­nima koje sami klešete?" - upita -</s>

<s>96. "kad Allah stvara i vas i o­no što napravite?"</s>

<s>97.</s><s>Pripremite za njega lomaču" - povikaše - "pa ga u vatru bacite?"</s>

<s>98.</s><s>I htjedoše ga na muke staviti, ali Mi njih učinismo poniženim.</s>

<s>99.</s><s>"Idem o­namo gdje mi je Gospodar moj naredio" - reče -  "On će me kuda treba uputiti.</s>

<s>100.</s><s>Gospodaru moj, daruj mi porod čestit!" -</s>

<s>101. i Mi smo ga obradovali dječakom blage naravi.</s>

<s>102.</s><s>I kad o­n odraste toliko da mu poče u poslu pomagati, Ibrahim reče: "O sinko moj, u snu sam vidio da te trebam zakolati, pa šta ti misliš?" - "O oče moj," - reče - "onako kako ti se naređuje, postupi; vidjećeš, ako Bog da, da ću sve izdržati."</s>

<s>103.</s><s>I njih dvojica poslušaše, i kad ga o­n čelom prema zemlji položi,</s>

<s>104.</s><s>Mi ga zovnusmo: "O Ibrahime,</s>

<s>105. ti si se Objavi u snu odazvao; -  a Mi ovako nagrađujemo o­ne koji dobra djela čine -</s>

<s>106. to je, zaista, bilo pravo iskušenje!" -</s>

<s>107. i kurbanom velikim ga iskupismo</s>

<s>108. i u naraštajima kasnijim mu spomen sačuvasmo:</s>

<s>109.</s><s>"Nek je u miru Ibrahim!"</s>

<s>110.</s><s>Eto tako Mi nagrađujemo o­ne koji dobra djela čine,</s>

<s>111. a o­n je, doista, bio rob Naš, vjernik,</s>

<s>112. i obradovali smo ga Ishakom, vjerovjesnikom i čovjekom dobrim,</s>

<s>113. i blagoslovili smo i njega i Ishaka; a među potomcima njihovim ima vjernika i nevjernika očitih.</s>

<s>114.</s><s>I Musau i Harunu smo milost ukazali,</s>

<s>115. pa i njih i narod njihov nevolje velike spasili</s>

<s>116. i pomogli im da pobijede,</s>

<s>117. i Knjigu im jasnu dali</s>

<s>118. i obojicu na Pravi put uputili</s>

<s>119. i u naraštajima kasnijim im spomen sačuvali;</s>

<s>120.</s><s>"Nek su u miru Musa i Harun!"</s>

<s>121.</s><s>Eto tako Mi nagrađujemo o­ne koji dobra djela čine,</s>

<s>122. a njih dvojica su, uistinu, bili robovi Naši, vjernici.</s>

<s>123.</s><s>I Iljas je bio poslanik.</s>

<s>124.</s><s>Kad o­n reče narodu svome: "Zar se ne bojite?</s>

<s>125.</s><s>Što se Balu klanjate, a najljepšeg Stvoritelja ostavljate,</s>

<s>126.</s><s>Allaha, Gospodara svoga i Gospodara vaših predaka drevnih?" -</s>

<s>127. o­ni ga lašcem nazvaše i zato će, sigurno, u vatru svi o­ni biti bačeni,</s>

<s>128. samo neće o­ni Allahovi robovi koji su Mu bili odani.</s>

<s>129.</s><s>I sačuvasmo mu spomen u naraštajima kasnijim:</s>

<s>130.</s><s>"Nek je u miru Iljas!"</s>

<s>131.</s><s>Eto tako Mi nagrađujemo o­ne koji dobra djela čine,</s>

<s>132. a o­n je bio rob Naš, vjernik.</s>

<s>133.</s><s>I Lut je bio poslanik.</s>

<s>134.</s><s>Mi smo njega i čitavu njegovu porodicu spasili -</s>

<s>135. osim starice, o­na je nastradala s o­nima koji su nastradali -</s>

<s>136. a ostale smo uništili,</s>

<s>137. i vi pored nastambi njihovih prolazite i danju</s>

<s>138. i noću, pa zašto se ne urazumite?</s>

<s>139.</s><s>I Junus je bio poslanik.</s>

<s>140.</s><s>I o­n pobježe na jednu lađu prepunu*</s>

<s>141. i baci kocku i kocka na njega pade,</s>

<s>142. i riba ga proguta, a bio je zaslužio prijekor,</s>

<s>143. i da nije bio jedan od o­nih koji Allaha hvale,</s>

<s>144. sigurno bi ostao u utrobi njenoj do Dana kad će svi biti oživljeni,</s>

<s>145. i Mi ga izbacismo na jedno pusto mjesto, a o­n je bio bolan,</s>

<s>146. i učinismo da iznad njega izraste vriježa jedne tikve,</s>

<s>147. i poslasmo ga stotini hiljada ljudi, i više,</s>

<s>148. i o­ni povjerovaše, i njima dadosmo da do roka određenog požive.</s>

<s>149.</s><s>A upitaj ih: "Zar su za Gospodara tvoga - kćeri, a za njih - sinovi,</s>

<s>150. zar smo u njihovu prisustvu meleke kao žene stvorili?"</s>

<s>151.</s><s>Eto, o­ni, zbog toga što lažu, doista govore:</s>

<s>152.</s><s>"Allah je rodio" - o­ni su, zaista, lažljivci.</s>

<s>153.</s><s>Zar je o­n kćeri sinovima pretpostavio?</s>

<s>154.</s><s>Šta vam je, kako rasuđujete?!</s>

<s>155.</s><s>Zašto ne razmislite?</s>

<s>156.</s><s>Ili, gdje vam je dokaz očiti?</s>

<s>157.</s><s>Donesite Knjigu svoju, ako istinu govorite!</s>

<s>158.</s><s>Mnogobošci između njega i džina srodstvo uspostavljaju, a džini odavno znaju da će o­ni koji tako govore u vatru biti bačeni -</s>

<s>159. hvaljen neka je Allah i daleko od o­noga kako Ga o­ni predstavljaju!</s>

<s>160.</s><s>Allahovi iskreni robovi nisu za to krivi.</s>

<s>161.</s><s>Ali, ni vi, sa o­nima kojima se klanjate,</s>

<s>162. ne možete o njima nikoga u zabludu zavesti,</s>

<s>163. možete samo o­noga koji će ionako u vatri gorjeti.</s>

<s>164.</s><s>"Svakome od nas mjesto je određeno,</s>

<s>165. mi smo u redove poredani,</s>

<s>166. i samo Njega hvalimo!"*</s>

<s>167.</s><s>A o­ni su sigurno govorili:</s>

<s>168.</s><s>"Da smo mi Knjigu imali kao što su je imali narodi prijašnji,</s>

<s>169. sigurno bismo bili Allahovi robovi iskreni!"</s>

<s>170.</s><s>Ali u Kur’an ne htjedoše povjerovati, i znaće o­ni!</s>

<s>171.</s><s>A riječ Naša je davno rečena o robovima Našim, o poslanicima:</s>

<s>172.</s><s>"Oni će biti, doista, potpomognuti</s>

<s>173. i vojska Naša će zacijelo pobijediti!"</s>

<s>174.</s><s>Zato se okreni od njih za neko vrijeme</s>

<s>175. i posmatraj ih, i o­ni će posmatrati!</s>

<s>176.</s><s>Zar o­ni kaznu Našu da požuruju?</s>

<s>177.</s><s>Kad ih o­na stigne, zlo će jutro osvanuti o­nima koji su bili opomenuti!</s>

<s>178.</s><s>Zato se okreni od njih za neko vrijeme</s>

<s>179. i posmatraj, i o­ni će posmatrati!</s>

<s>180.</s><s>Veličanstven je Gospodar tvoj, Dostojanstveni, i daleko od o­noga kako Ga predstavljaju o­ni! -</s>

<s>181. i mir poslanicima</s>

<s>182. i hvaljen neka je Allah, Gospodar svjetova!</s>

<s>(Kur'an Časni)</s>

